GYT ขมขื่น กำไร Q2/59 ลดฮวบ 31% อยู่ที่ 51.63 ลบ.
GYT ขมขื่น กำไร Q2/59 ลดฮวบ 31% อยู่ที่ 51.63 ล้านบาท จากปีก่อน อยู่ที่ 90.46 ล้านบาท หลังยอดขายฝืด - ต้นทุนสูงขึ้น ขณะเดียวกัน งวด 6 เดือนแรก กำไรลดลง 20% อยู่ที่ 110.10 ล้านบาท จากปีก่อน อยู่ที่ 137.00 ล้านบาท
4 ส.ค. 2559

บริษัท กู๊ดเยียร์ (ประเทศไทย) จำกัด (มหาชน) หรือ GYT รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 กำไรสุทธิ 51.63 ล้านบาท หรือมีกำไรสุทธิ 6.98 บาทต่อหุ้น ลดลง 31% จากช่วงเดียวกันของปีก่อนที่มีกำไรสุทธิ 90.46 ล้านบาท หรือมีกำไรสุทธิ 12.22 บาทต่อหุ้น
ขณะที่ ผลการดำเนินงานช่วง 6 เดือนแรกมีกำไรสุทธิ 110.10 ล้านบาท หรือมีกำไรสุทธิ 14.88 บาทต่อหุ้น ลดลง 20% จากช่วงเดียวกันของปีก่อนที่มีกำไรสุทธิ 137.00 ล้านบาท หรือมีกำไรสุทธิ 18.51 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรลดลงเนื่องจาก บริษัทมีรายได้จากยอดขายลดลง รวมถึงมีต้นทุนการดำเนินงานสูงขึ้น